
Primarul Municipiului Satu Mare, Kereskényi Gábor

În temeiul prevederilor art. 136 alin. (1) din O.U.G.nr. 57/20019 privind Codul Administrativ, cu modificările și completările ulterioare, îmi exprim inițiativa de promovare a proiectului de hotărâre privind aprobarea privind modificarea Hotărârii Consiliului Local al Municipiului Satu Mare nr. 51/29.02.2024, proiect în susținerea căruia formulez următorul

Referat de aprobare

Prin Hotărârea Consiliului Local nr. 51/29.02.2024 s-a aprobat cooperarea cu Agenția de Dezvoltare Regională Nord-Vest pentru Platforma INNO, alături de Protocolul de colaborare (Anexa nr. 1) și bugetul multianual aferent (Anexa nr. 2), bazat pe o cotă de 2 lei/locuitor.
În urma deciziilor adoptate prin Hotărârea Consiliului pentru Dezvoltare Regională Nord-Vest nr. 635/16.06.2026, au survenit două modificări în ceea ce priveşte Protocolul de colaborare şi bugetul multianual.
Ca parte a Agenției de Dezvoltare Regională Nord-Vest, platforma INNO este punct unic de contact pentru conectarea actorilor din mediul academic, de afaceri, guvernamental și non-guvernamental, cu scopul de a răspunde provocărilor actuale și de a valorifica oportunitățile emergente. Misiunea INNO este de a facilita parteneriate valoroase, de a asigura acces la cunoștințe cât mai actuale și de a sprijini investițiile regionale și dezvoltarea IMM-urilor.
Conform noului model al Protocolului de Colaborare transmis de către ADR Nord-Vest se extinde obiectul colaborării care include, pe lângă Platforma INNO, susținerea funcționării infrastructurii FABLAB (Fundația INNOCORE) și al infrastructurii HPC-AI (Asociația INNOSCIENCE).
Pentru asigurarea sustenabilității, cota de calculație a tarifului a fost majorată la 3 lei/locuitor pentru municipiile reședință de județ. 

În vederea aprobării modificarea Hotărârii Consiliului Local al Municipiului Satu Mare nr. 51/29.02.2024, propun spre analiză şi aprobare Consiliului Local al Municipiului Satu Mare prezentul proiect de hotărâre.

